Cunctis in fidei integritate permanentibus notum omnibus quod ego Hugo Episcopus Autissodorensium, ob creatoris amorem omnium, seu pro remedio patris mei Lamberti, matrisque mee Adheleydis animarum, omnium quoque salute fonte baptismatis renatorum, trado Deo omnium creatori bonorum sanctisque ejus apostolis Petro et Paulo Cluniacensique cœnobio cui preest domnus Odilo abbas, cujusdam medietatem curtis vocate Givriacum, Divionensium site finibus, quam prefata genitrix mea supradicto delegavit loco. Non solum igitur predictam medietatem, [Page 354] verum etiam alterius donationem medietatis laudo et corroboro, quam olim soror mea Maheldis et sponsus ejus Gausfredus prelibato fecerunt cœnobio, ut habitatores monasterii ambas partes teneant inquietante nullo, cum omnibus que jam dicta mater mea habere visa est vel aliquis per eam in eodem loco, cum consuetudinibus et placitis, cum utriusque sexus mancipiis, campis, vineis, pratis, silvis, aquis, cum introituum et exituum viis cum omni integritate. Omnes quidem participes fieri opto nimium, sed precipue Girardum qui maximam partem habebat ex me in beneficium. Hujus ego rei gratiam accipio a predicto patre domino Odone et fratribus auri quinque libras habens quoddam turribulum. Testes: Hugo presul, Otto comes, Gauzelenus Episcopus, Hugo vicecomes, Vualterius et frater ejus Lambertus, Roclenus prepositus, Landricus, Warulfas, Ademarus, Acelinus abbas. Adraldus scripsit, anno M. XIX dominice incarnationis, Rotberto Rege anno XXXII uncionis sue. Testes Girardus Fovenensis, Tetbaldus.